पैसेंजर ने गालियां दीं, IGI एयरपोर्ट पर उतरने के बाद भी बदसलूकी की
Air India Flight Controversy एयर इंडिया में एक बार फिर क्रू मेबंर के साथ बदसलूकी का मामला सामने आया है। एक पैसेंजर ने यात्रा के दौरान क्रू मेंबर के साथ बदतमीजी करते हुए गालियां दीं
एअर इंडिया विमान में एक बार फिर क्रू मेंबर के साथ बदसलूकी का मामला सामने आया है। एक पैसेंजर ने यात्रा के दौरान क्रू मेंबर के साथ मारपीट करते हुए गालियां दीं।
यह जानकारी एअर इंडिया के स्पोक्सपर्सन ने दी है। उन्होंने बताया कि घटना 29 मई की है। इसकी शिकायत DGCA से की गई है।
फ्लाइट से उतरने के बाद भी पैसेंजर ने बदतमीजी की 
एयरलाइन कंपनी की तरफ से जारी बयान में बताया गया कि 29 मई को फ्लाइट संख्या AI882 गोवा से नई दिल्ली आ रही थी। इसमें सवार पैसेंजर ने अचानक क्रू मेंबर के साथ बदसलूकी शुरू कर दी। उसे रोकने की कोशिश की गई तो उसने मारपीट शुरू कर दी। दिल्ली एयरपोर्ट पर उतरने के बाद भी यात्री क्रू मेंबर से बदसलूकी कर रहा था। उसे सुरक्षाकर्मियों को सौंप दिया गया।
हालांकि एअर इंडिया ने अपने बयान में ये नहीं बताया कि पैसेंजर ने किस वजह से विवाद किया। घटना की शिकायत DGCA से की गई है, लेकिन पुलिस से नहीं।
एअर इंडिया ने पैसेंजर के व्यवहार की निंदा की 
एअर इंडिया के स्पोक्सपर्सन ने कहा कि क्रू मेंबर्स और पैसेंजर्स की सुरक्षा हमारे लिए बहुत जरूरी है। हम यात्री के इस गलत व्यवहार की निंदा करते हैं। इस घटना के पीड़ित क्रू मेंबर को हम हर संभव सहायता देंगे।
10 अप्रैल को भी एअर इंडिया में क्रू के साथ मारपीट हुई थी 
उड़ान के दौरान पैसेंजर की बदतमीजी के चलते एअर इंडिया की फ्लाइट को 10 अप्रैल को वापस एयरपोर्ट लौटना पड़ा था।
एयरलाइन के अधिकारी ने बताया था कि दिल्ली से लंदन जा रही AI-111 फ्लाइट में एक पैसेंजर क्रू मेंबर्स से लड़ने लगा। उनके साथ मारपीट की। 2 क्रू मेंबर्स को चोटें आईं।
एयरलाइन ने बताया था कि फ्लाइट ने सुबह 6.30 बजे लंदन के हीथ्रो के लिए उड़ान भरी थी। टेकऑफ के बाद पैसेंजर ने बदतमीजी शुरू कर दी।
विमान में स्टाफ ने उसे बार-बार चेतावनी दी, पर पैसेंजर लगातार बुरा बर्ताव करता रहा। उसने दो केबिन क्रू मेंबर्स को चोट भी पहुंचाई। इसके बाद सुबह 10.30 बजे फ्लाइट दिल्ली लौट आई।
जनवरी में स्पाइसजेट की फ्लाइट में पैसेंजर ने की थी बदतमीजी
जनवरी में स्पाइसजेट की फ्लाइट में एक पैसेंजर अबसार आलम ने एयरहोस्टेस से छेड़खानी की थी। इस घटना का एक वीडियो भी सामने आया था।
इसमें आरोपी एयर होस्टेस पर चिल्लाता हुआ नजर आ रहा था। इस घटना के बाद अबसार और उसके साथी पैसेंजर को फ्लाइट से उतार दिया गया था।
अबसार दिल्ली के जामिया नगर का रहने वाला था। वह अपने परिवार के साथ हैदराबाद जा रहा था। शिकायत के बाद उसे अरेस्ट कर लिया गया था।
एअर इंडिया की फ्लाइट में ही हुआ था पेशाब कांड
26 नवंबर को एअर इंडिया की न्यूयॉर्क-दिल्ली फ्लाइट में पैसेंजर शंकर मिश्रा ने बुजुर्ग महिला के ऊपर पेशाब की। इस घटना पर एयरलाइन ने कोई एक्शन नहीं लिया।
एयरलाइन ने दिल्ली पुलिस में FIR कराई। यह कार्रवाई तब हुई जब पीड़ित बुजुर्ग महिला ने टाटा ग्रुप के चेयरमैन से शिकायत की।
इस मामले में DGCA ने एयरलाइन पर 30 लाख का जुर्माना लगाया। DGCA ने पायलट का लाइसेंस 3 महीने के लिए सस्पेंड कर दिया। आरोपी शंकर मिश्रा के एयर ट्रैवल पर भी 4 महीने का बैन लगाया गया।
ये खबरें भी पढ़िए...
1. फ्यूल लीक, एअर इंडिया फ्लाइट की इमरजेंसी लैंडिंग, 300 यात्री अमेरिका से दिल्ली आ रहे थे
अमेरिका से दिल्ली आ रही एअर इंडिया की फ्लाइट को तकनीकी खराबी की वजह से स्वीडन के स्टॉकहोम में इमरजेंसी लैंडिंग करानी पड़ी थी। विमान में 300 यात्री सवार थे। DGCA ने बताया था कि एअर इंडिया के बोइंग 777-300ER फ्लाइट ने अमेरिका के नेवार्क से दिल्ली के लिए उड़ान भरी थी। पूरी खबर पढ़ें...
2. एअर इंडिया ने फ्लाइट में शराब परोसने की पॉलिसी बदली
एअर इंडिया ने पेशाब कांड और यात्रियों की अभद्रता की घटनाओं के बाद फ्लाइट में शराब परोसने की पॉलिसी में बदलाव किया था। बदली हुई नीति के अनुसार, पैसेंजर्स को फ्लाइट में तब तक शराब पीने की अनुमति नहीं होगी जब तक क्रू मेंबर्स उन्हें शराब न परोसें। केबिन क्रू को उन पैसेंजर्स की पहचान करने के लिए चौकस रहने को कहा गया है, जो फ्लाइट में अपनी शराब पी रहे हों। पूरी खबर पढ़ें...